Preşedintele Klaus Iohannis reacţionează după atacul lansat de Liviu Dragnea. În drum spre Strasbourg, unde participă la lucrările Consiliului Europei, şeful statului i-a ironizat pe social-democraţi pentru felul în care au reacţionat în ceea ce priveşte declanşarea unui referendum. Au un comportament de grădiniţă, a spus şeful statului. Cât despre o posibilă suspendare, Klaus Iohannis spune că nu îi este teamă. În discuţia cu jurnaliştii, şeful statului a vorbit şi despre cazul Sebastian Ghiţă.

Preşedintele Klaus Iohannis reacţionează după atacul lansat de Liviu Dragnea. În drum spre Strasbourg, unde participă la lucrările Consiliului Europei, şeful statului i-a ironizat pe social-democraţi pentru felul în care au reacţionat în ceea ce priveşte declanşarea unui referendum. Au un comportament de grădiniţă, a spus şeful statului. Cât despre o posibilă suspendare, Klaus Iohannis spune că nu îi este teamă. În discuţia cu jurnaliştii, şeful statului a vorbit şi despre cazul Sebastian Ghiţă.

În drum spre Strasbourg, într-o discuţie cu jurnaliştii, Klaus Iohannis a dezvăluit că întrebarea de la referendum nu va conţine cel mai probabil cuvântul graţiere. Asta pentru că ar încălca legea.

Constituţia prevede că „Nu pot face obiectul iniţiativei legislative a cetăţenilor problemele fiscale, cele cu caracter internaţional, amnistia şi graţierea”.

Cât despre reacţia social-democraţilor în legătură cu ideea consultării populare, şeful statului spune că aceştia „s-au comportat ca la grădiniţă. Vin eu cu tata, vin şi eu cu tata. Am şi eu un unchi, am şi eu un unchi şi mai tare.”

Preşedintele a transmis din nou celor de la Putere că nu se teme de suspendare. El a mărturisit că liderii PSD se gândesc la asta de când a câştigat alegerile prezidenţiale.

Cât despre Sorin Grindeanu, şeful statului crede că are experienţă politică şi este un om cu care se poate discuta. Din acest motiv a şi acceptat să-l numească premier, spune Klaus Iohannis. În acest context, preşedintele a vorbit şi despre prezenţa sa la şedinţa de Guvern. Acesta a relatat dialogul avut cu liderul de la Palatul Victoria.

„K. Iohannis: Bucuroşi de oaspeţi?

S. Grindeanu: Bucuroşi!

K. Iohannis: Dacă tot am venit, nu credeţi că ar fi politicos să mă invitaţi la şedinţa de guvern?

S. Grindeanu: Poftiţi!”

Un alt subiect abordat de Klaus Iohannis în discuţia cu jurnaliştii se referă la cazul Sebastian Ghiţă. El asteaptă ca poliţiştii să explice cum l-au pierdut pe fostul deputat şi de ce nu îl găsesc. „Dacă îl găsesc, bravo lor, dacă nu, să explice de ce nu îl găsesc. Dacă nici asta nu pot face, atunci cu ce se ocupă?”, se întreabă şeful statului.

Preşedintele Klaus Iohannis se află la Strasbourg, unde participă la o reuniune a Consiliului Europei.

Citiţi şi: Ce urmărește Dragnea? Președinte. Anul acesta!

Ce va face Liviu Dragnea mai departe